Damien Walters

Damien Walters on brittiläinen sijaisnäyttelijä ja entinen kilpatason trampoliinivoimistelija.

Walters vaihtoi voimistelun elokuvauraan vuonna 2007, kun Jackie Chanin edustaja kiinnitti huomiota hänen YouTubeen lataamiinsa temppuvideoihin ja otti häneen yhteyttä. Waltersin ensimmäinen rooli oli Luke Gossin sijaisnäyttelijänä elokuvassa Hellboy II: The Golden Army (2008). Sen jälkeen hän on toiminut erilaisissa sijaisnäyttelijän tehtävissä muun muassa elokuvissa Ninja Assassin (2009), Kick-Ass (2010), Captain America: The First Avenger (2011) ja Sherlock Holmes: A Game of Shadows (2011). Hän myös opetti Jaden Smithille voimistelua vuoden 2010 Karate Kid -elokuvaa varten.

Lisäksi Walters on valmentanut nuoria voimistelijoita kotikaupungissaan Derbyssä.

Lähteet

Aiheesta muualla 
 
 Damien Waltersin YouTube-kanava

Brittiläiset trampoliinivoimistelijat
Sijaisnäyttelijät
Syntymävuosi puuttuu
Elävät henkilöt